cyanic-selkie/wikianc huggingface dataset:
Røa Dynamite Girls
Andre bølge (2005–2009)
På tross av at Røa vant The Double, fikk de mest oppmerksomhet etter at de fem landslagsspillerne Lene Mykjåland, Marie Knutsen, Guro Knutsen, Siri Nordby og Marit Fiane Christensen trakk seg fra landslagsspill via en pressemelding (se Bjarne Berntsen eller de enkelte spillerne). På tross av dette ble Røa det best representerte klubblaget ved neste landslagsuttak, da Marthe Braavold Johansen, Caroline Knutsen og Hedda Strand Gardsjord ble tatt ut til en treningskamp mot U23-jentene. I alt ble dermed 9 Røa-spillere (også Lise Meistad, som la opp etter skade samme år) vurdert til landslaget i 2008. I tillegg hadde Kristine Edner og Karin Bredland landslagserfaring fra tidligere, noe som betydde at samtlige i førsteelleveren (bortsett fra amerikanske Sarah Huffman) hadde landslagserfaring.
Foran Toppserien 2009 ble det stilt store forventninger til Stabæk Fotball Kvinner, som hadde tatt over Askers lag og spedd på med fjorsesongens toppscorer i Norge og Danmark, i tillegg til to landslagsveteraner. På tross av maktdemonstrasjonen og anskaffelsen av landslagsveteranen Camilla Huse, hadde ikke Røa favorittstempelet (se også Toppserien 2009 for detaljer om favorittstempelet). Det var derfor noe overraskende at Røa vant serien. Serien ble for øvrig avgjort på hjemmebane mot nettopp Stabæk i en kamp som endte 0–0. Selve kampen hadde nerve, om ikke så god fotball som noen av de to lagene hadde vist frem tidligere i sesongen. Kampen ble også preget av at Stabæk stilte med en stor andel tilhengere, og Røa satte tilskuerrekord for kvinner med 985 tilskuere (rekorden, med 25 tilskuere mer, tilhører cupkampen for herrer mellom Røa og Lyn).
Røa tapte bare to kamper, mot Stabæk borte og Kolbotn hjemme, men de tapte dermed en kamp mer enn Stabæk. Mye av forskjellen lå i antall uavgjorte. Seriefinalen inkludert spilte Røa uavgjort to ganger, mens Stabæk spilte uavgjort hele fem ganger. Røa spilte de siste 15 kampene uten tap. Røa gjentok også The Doble gjennom å vinne cupen samme år, igjen mot Team Strømmen, om enn knepent 1–0, og i den jevneste finalen Røa har spilt. Røa ble dermed Norgesmestre uten å ha sluppet inn mål, som det første laget siden 1999. De ble også det andre laget i Toppserie-historien som forsvarte en Double. I alt var det en sportslig vellykket sesong for Røa.
Nye Røa; Spilleskifter og pengeproblemer (2010–2012)
Etter jubelsesongen 2009, ble Røa rammet av en stor spillerflukt. Lene Mykjåland dro til Washington Freedom, Camilla Huse la opp, Kristine Edner Wæhler, Marit Fiane Christensen og Marie Knutsen ble gravide, Hedda Vedeler dro til LSK Kvinner FK og Marte Kvaale la opp etter langt skadefravær. I Røas 2010-tropp var det dermed lenge Gardsjord som var den eneste som spilte relativt fast på landslaget. Imidlertid gjorde Emilie Haavi en kjempesesong på landslaget, og hun scoret sitt første landslagsmål i hjemmekampen mot Hviterussland, i sin andre kamp. Guro Knutsen Mienna ble også relativt stabil, blant annet i Gardsjords skadeavbrekk på Gardsjords høyre back, og Elise Thorsnes ble ofte tatt med, om enn hun ikke alltid fikk spille.
Haavi, som var borte mot slutten av sesongen med skade, ble klar for spill i februar 2011. Da hadde Røa også skaffet seg June Tårnes fra Fløya, Line Holter fra Stabæk, Kirvil Schau Odden fra Snøgg, Andrea Frøshaug fra Lyn og Camilla Ose fra Manglerud Star. I tillegg hadde Røa fått tilbake Lene Mykjåland fra Washington Freedom. Røa begynte sesongen formidabelt, først med seier hjemme over Sandviken, og deretter med sin klareste seier borte mot Kolbotn, der Røa vant 4-0 og påførte Kolbotn deres største hjemmetap siden 1996. I neste kamp, hjemme mot Linderud-Grei, vant Røa 13-0, og tangerte dermed rekorden til Trondheims-Ørn mot Grand Bodø fra 1999.
I løpet av våren kom det imidlertid fram at Røa slet økonomisk, og at de måtte kutte lønningene med opptil 45%. Dette gikke særlig utover Elise Thorsnes, Guro Knutsen Mienna og Caroline Knutsen, spesielt Thorsnes, som hadde den høyeste lønnen. Thorsnes valgte imidlertid å bli ut sesongen i Røa da overgangsvinduet åpnet i august. For å bøte på de økonomiske vanskelighetene arrangerte Røa en «datingauksjon», der høystbydende vant en middag med en av de ti spillerne som var med på opplegget. Det skapte kontroverser, men også inntekter, og til sammen 73 000 kroner kom inn på dette. Kort tid etter lyktes det imidlertid Røa å finne sponsorer, og dermed var fokus tilbake til det sportslige igjen.
Røas start hadde vært imponerende, med bare et tap borte mot LSK Kvinner på de første kampene. I en blanding mellom skader, økonomiske vanskeligheter og rødt kort viste Røa seg som menneskelig, og tapte begge hjemmekampene mot henholdsvis Kolbotn og Stabæk. Dette inviterte de to og Arna-Bjørnar inn i kampen om seriegull, men der Kolbotn aldri helt kom inn på grunn av svak første halvdel av sesongen, var de interne kampene mellom de tre utfordrerne uansett nok til at Røa holdt unna. Røa vant seriegull i nest siste serierunde. Det holdt med uavgjort mot Kattem, men i stedet vant Røa komfortabelt 8-1.
Siste kamp ble et pliktløp for Røa, som møtte Stabæk borte. Stabæk kjempet om sølv og plass i Mesterligaen, og Røa tapte 0-2. De to møttes også en uke senere til cupfinale. Stabæk var favoritter, men Røa dominerte, og ledet 1-0 til det 94. minutt. Kampen gikk til straffesparkkonkurranse, som Røa tapte i sjette runde.
Foran 2012-sesongen hadde Røa mange skader, og oppkjøringen ble ikke optimal. Røa kom svært skjevt igang med serien, og lå på det meste ni poeng bak LSK Kvinner. Av skadene og sykdommer var nyervervelsen Madeleine Giske ute med korsbåndskade, Emilie Haavi fikk påvist kyssesyke, Elise Thorsnes innledet med skade og kom ikke inn før i tredje serierunde og Marthe Braavold Johansen var skadet de første seks kampene. Flere av de faste spillerne var dessuten satt ut med småskader som ødela for oppkjøringen. Etter de seks første kampene, som resulterte i like mange poeng, vant Røa elleve kamper på rad i serien, tre i cupen og to i Champions League. Røa var dermed i gullkampen i både cup og serie, delvis på grunn av at Marie Knutsen hadde gjort et midlertidig comeback. Likevel holdt det ikke; uavgjort borte mot Arna-Bjørnar fulgt av tap mot LSK Kvinner hjemme ødela Røas gullsjanser og satte dem bakpå i medaljekampen. I tillegg fikk Røa 2 poengs trekk for økonomisk rot. I siste serierunde måtte Røa slå Sandviken med flere mål enn Arna-Bjørnar slo Klepp, men det omvendte skjedde. Dermed tok Arna-Bjørnar bronsen på målforskjell. Røa ville ha tatt bronse uten poengtrekk, men var for langt unna sølvet. Imidlertid vant Røa for første gang på Nadderud, med overbevisende 3–1. Cupfinalen det året, også det mot Stabæk, gikk imidlertid i motsatt retning, Røa tapte 4–0.
Middelhavsseiler? Røa etter topperioden (2013–2019)
Foran sesongen 2013 forsvant flere spillere fra Røa. Cupfinalen 2012 markerte siste kamp for kaptein Siri Nordby. Elise Thorsnes dro til Stabæk etter fire år i klubben. Marthe Braavold Johansen måtte legge opp etter mange skader, Lene Mykjåland, Madeleine Giske og Emilie Haavi dro til LSK Kvinner, Ingrid Buer Søndenå dro til Vålerenga, Camilla Ose dro til Kolbotn og Knutsen Mienna ble gravid sent i 2012. Til gjengjeld kom Vesterbekkmo tilbake, og Røa fikk dermed to av de beste landslagskeeperne. Vesterbekkmo landslagsdebuterte i en treningskamp mot Sveits med Caroline Knutsen på benken. I tillegg fikk Røa Runa Vikestad fra Kolbotn og Marie Willumsen Olsen fra Avaldsnes IL. Mer oppmerksomhet ble det av at Kristine Edner Wæhler kom tilbake for Røa. Synne Skinnes Hansen, som kom fra Eik-Tønsberg, markerte seg også for klubben.
Foran 2014-sesongen sikret Røa seg Nora Byom-Nilsen fra Kolbotn, søstrene Trine og Sofie Skjelstad Jensen fra Grand Bodø, Kirvil Schau Odden tilbake fra Kolbotn, Nathalie Utvik fra Avaldsnes IL, Inger Katrine Bjerke fra Stabæk og to amerikanere, Molly Menchel og Gloria Douglas (University of Virginia). Douglas kom ikke til Røa før under sesongen, mens Menchel kom på førstelaget, og var første utlending på Røa siden Becky Sauerbrunn. Spillere som dro fra Røa var Hilde Gunn Olsen (til AIK Fotboll Damer), Stine Andreassen, Guro Knutsen Mienna, Marie Willumsen Olsen og Runa Vikestad måtte legge opp, Hanne Ellingsen dro til Øvrevoll-Hosle og Celine Kommandantvold Pettersen til LSK Kvinner.
Serien begynte over forventningene med 3-3 hjemme mot en av seriefavorittene, LSK Kvinner. Det fortsatte med seier borte med 1-0 over Amazon Grimstad, for tredje gang på rad med Kine Kvalsvik som matchvinner, før Røa overraskende gjentok bedriften med å slå Avaldsnes hjemme med 3-1, takket være et hat trick av Synne Skinnes Hansen. Det ble også borteseier mot Medkila, og Røa hadde dermed sin beste start på sesongen siden 2011. Seier over Arna-Bjørnar hjemme, der Douglas ble matchvinner i debutkampen, ble imidlertid avløst av 0-2 mot Stabæk borte og 1-2 hjemme mot Trondheims-Ørn.
Kort besøk i 1. divisjon (2020–2021)
Også forkant av 2020-sesongen forsvant flere nøkkelspillere fra Røa, og dette førte til at Røa Dynamite Girls måtte ta turen ned til 1. divisjon i "koronaåret" 2021. Trenerteamet, med Geir Nordby i spissen, bygget et nytt, ungt og ambisiøst lag opp mot 2021-sesongen, og det var en heltent organisasjon som tok mange viktige grep. Gjennom 2021-sesongen tapte ikke Røa Dynamite Girls en eneste seriekamp, og de vant serien klart med en målforskjell på hele 48 mål, og imponerende kun 6 mål imot. Røa Dynamite Girls beviste at de hørte hjemme i Toppserien.
Tilbake i Toppserien (2022–)
Inn mot 2022-sesongen har laget sørget for å ha langsiktige kontrakter med en stor gruppe nøkkelspillere. I tillegg har laget blitt forsterket med flere svært unge talenter som trenerteamet ønsker å utvikle og satse på samt noen få erfarne veteraner som "fyller hullene" og kompletterer spillergruppa. Sesongen 2022 ble en helt spesiell sesong fordi NFF og Toppfotball Kvinner introduserte det nye seriespillet med grunnspill og sluttspill. Det viste seg at for Røa Dynamite Girls så var dette et gunstig år for dette - til tross for at alle var enige om at denne løsningen ikke var gunstig for kvinnefotballen slik den ble gjennomført i 2022. I grunnspillet var flere av Røa sine nøkkelspillere ute med skade, og laget havnet nederst på tabellen med bare to poeng. Til sluttspillet ble laget både forsterket og flere skadde spillere var tilbake og klare. Dette resulterte i at Røa i den aller siste kampen i sluttspillet varierte mellom 3 og 5 plass på tabellen. De endte på 5 plass og sikker plass i Toppserien 2023.
Røa Fotball Elite har også en betydelig satsing på å utvikle egne talenter gjennom juniorlaget, og i det siste har flere lokale spillere fått prøve seg på A-laget. Til 2023-sesongen har blant annet Jenny Storaker Skogmo fått plass i stallen.
Røa i Europa
Røa har fått det tålelig bra til i Europa. Det begynte med en flau innsats i UEFA Women's Cup i lagets første opptreden, i den famøse 2005-sesongen. Røa ble slått ut av det islandske laget Valur i første runde (gruppespill i Finland). Riktignok kom Valur senere til kvartfinalen, og var i en periode blant de bedre lagene i Europa, men Røas innsats var likevel under pari. I 2008 gikk det noe bedre. Røa slo ut FC Honka (2–0) og NAC Sofia (7–0), og kvalifiserte seg for neste stadium. Der ble det stopp, enda det begynte imponerende mot Glasgow City LFC (6–1), ble det 1–3 både mot 1. FFC Frankfurt og Zvezda 2005. Frankfurt var tidligere mestre, og Zvezda 2005, som slo Frankfurt, kom til finalen i mesterskapet.
Røa slo ut to lag som hadde klart sterkere meritter i 2009-sesongen. Everton ble slått ut med 3–0 hjemme. Bortekampen tapte de 0–2, og de gikk dermed videre. Deretter fikk de hevn på fjorårsfinalisten Zvezda-2005 med 0–0 hjemme og 1–1 borte i 2. runde. Røa var det første norske laget i kvartfinalen på tre sesonger, men mot de tyske seriemestrene Turbine Potsdam ble oppgaven for tøff. Røa tapte begge kampene med 0–5, den største tapsmarginen i en kvartfinale på to år og det største tapet for et norsk lag på tre år.
I 2012 møtte Røa det kasakhstanske BIIK Kazygurt, og vant overbevisende 4–0 både hjemme og borte. Dermed ble det møte med Wolfsburg, som før sesongen hadde satset stort. Borte ble det 1–4-tap etter at Emilie Haavi scoret kampens første mål. Hjemme, for anledningen på Mjøndalen stadion, ble det 1–1, Wolfsburg stilte med tilnærmet toppet mannskap. Røa gikk dermed ut.
Rivaliserende fotballklubber
Det tilhører sjeldenhetene i Toppserien at de helt store rivaliseringene dukker opp, men det er noen former for rivalisering, som oftest basert på enkelthendelser eller geografisk nærhet.
Røa og nærliggende klubber
Røa er det eneste laget fra Oslos vestside som har vært i den øverste divisjonen. I divisjonssystemet er det få andre lag fra Oslo vest, men Lyn, Frigg, Ullern, Oldenborg Idrætsselskab, Skeid, Kjelsås Fotball og Oslostudentenes Idrettsklubb har lag i divisjonssystemet, per 2011 for det meste i de nederste divisjonene. Lyn rykket opp til 3. divisjon og Ullern spiller der allerede. Rett over grensen mellom Oslo og Akershus ligger Øvrevoll Hosle Idrettslag, som spiller i 2. divisjon. Geir Nordbys bror Sverre er trener og sportslig leder i klubben. Ingen av disse lagene har vært sportslig på høyde med Røa, og det nest beste laget fra Oslo vest er Røas andrelag.
Fra Oslo øst er det heller ikke mange lag, men det har vært flere, og disse har hatt bedre plasseringer. Linderud-Grei er i Toppserien og Vålerenga er i 1. divisjon per 2011, mens Bækkelaget, Romsås og Nordstrand spiller i de lavere divisjonene.
Navn, drakt og logo
Røa Dynamite Girls bruker emblemet til moderklubben Røa, det vil si et blått våpenskjold med gul kant, med et gult stilisert gevær og en gul stilisert ski i kryss med en gul sirkel i midten med en oppadstigende rød sol med fem stråler. Det er imidlertid et uoffisielt emblem med bilde av en svært stilisert kvinnefigur i helsort med en sirkel som tjener både som ball og bombe (det er en lunte synlig).
Røas drakt har alltid hatt en rød overdel, men i begynnelsen var det med hvite bukser. Det var disse draktene Røa vant Norway Cup med i begynnelsen av karrieren. Disse draktene ble erstattet av mer typiske Røa-drakter etter hvert. Det betydde at Røa hadde helrøde drakter med et gult felt med en blå strek langsmed sidene, da rødt, gult og blått er Røas farger, jamfør emblemet. Disse draktene varte til og med cupfinalen 2004 (se også bilde av Kristine Edner øverst til høyre). Samtidig med de røde hjemmedraktene kom helgule bortedrakter. Fra og med 2005 har Røa hatt helrøde drakter uten gul kant, og bortedraktene ble hvite. I cupsammenheng har Røa imidlertid benyttet seg av rosa drakter, men disse har ikke blitt brukt i seriesammenheng. I anledning Follo Fotballs kampanje i semifinalen, da de spilte med helrosa drakter for å skape oppmerksomhet rundt «Rosa sløyfe»-aksjonen, søkte Røa og Follo om de kunne stille i rosa på cupfinalen. Norges Fotballforbund avslo begges søknad.
Røas utsyrsleverandør er Diadora. I og med overgangen til Diadora i 2012 ble Røas nye drakter fortsatt helrøde, men med blå krage og gul kant ved shorts, ermer og skulder. Draktnummer og navn var i gult. Bruken av blått og gult skal ha vært å gå tilbake til Røas opprinnelige farger.
Administrasjon
Fra oppstarten fram til 2010 har Dynamite Girls vært en delvis selvstendig enhet innenfor Røa IL. I en lengre periode var mye opp til Harald Nickelsen som var leder for klubben, da i hovedsak det administrative, mens det økonomiske ble tatt i hovedklubben. I 2003 ble toppsatsingen, da Dynamite Girls, skilt ut som egen økonomisk enhet. Mot slutten av 2004 ble Lars Buer knyttet inn som daglig leder. Buer ble en svært aktiv figur i Røa, og han uttalte seg ofte i media.
I 2010 skjedde flere ting som forandret Røas administrasjon. I mai annonserte Lars Buer at han trakk seg som daglig leder. Deretter, den 25. august, ble det vedtatt et foreløpig styre, det første i Dynamite Girls' historie. Den 19. september ble det klart at Røa skilte ut kvinnesatsingen sin, og at Røa dermed ble et allianselag med Røa Kvinner Elite med eget styre og egen økonomi. Styret ble senere utvidet med representanter fra spillergruppen og juniorgruppen. Noe senere takket Lars Buer offisielt av som daglig leder, og ny daglig leder ble Per Iversen.
I 2018 til 2020 var Tom Inge Engedahl daglig leder i Røa Fotball Elite.
Fra 2021 har Røa Fotball Elite hatt felles daglig leder med Røa IL. Dette er Roger Bjørn Haugen.
Nåværende spillerstall
''oppdatert 7. august 2023.''
Kapteiner
I hele sin aktive karriere har Kristine Edner Wæhler vært kaptein, bortsett fra den perioden hun ikke spilte. Karin Bredland var visekaptein i hele perioden, og også kaptein i tiden Kristine Edner var skadet eller gravid. Da Bredland la opp første gang i 2009, tok Siri Nordby over kapteinsbindet. 2009-sesongen var dermed den første tiden Kristine Edner spilte uten å være kaptein. Da Siri Nordby la opp etter 2012-sesongen, tok Gunhild Herregården over som kaptein.
Statistikk og rekorder
Røa har scoret 581 toppseriemål per avsluttet sesong 2011. Beate Myrvold scoret Røas første toppseriemål i første serierunde i Toppserien 2001. Christiane Meløy Christensen scoret Røas mål nummer 100 i Toppserien (3–0-målet i Røas 5–0-seier borte mot Medkila). Elise Thorsnes scoret Røas toppseriemål nummer 500 (2–3-redusering borte mot Kattem i 19. serierunde i Toppserien 2010).
Spillere med flest kamper og mål
Spillere i fet skrift er fortsatt aktive i Røa pr. 20. august 2013. Oversikten er oppdatert per 20. august 2013.
Røa-spillere på landslag
Oppdatert etter 31. desember 2011. Data på Sarah Huffman ubekreftet.
Dyrs læring
Dyr kan lære på 5 forskjellige måter: Preging, prøving og feiling, betinging og herming.
Preging
Preging handler om påvirkning og mottagelighet for visse typer stimuli i en avgrenset tidlig periode av livet, for at det skal utløse en bestemt type atferd senere i livet. Preging er derfor essensielt for at den spesifikke atferden skal komme til uttrykk senere i livet, men den må skje til rett tid. Når pregetiden er over kan det i mange tilfeller være for sent å oppnå ønsket atferd.
Små gåsekyllinger lærer for eksempel hvem som er moren sin ved at det er det store som beveger seg. Hvis det store som beveger seg er for eksempel et menneske, vil gåsa tro at det er moren og følge etter det og søke til det når det kommer i fare. Dette kan være farlig i senere situasjoner. Preging skjer også hos moren. Hvis kalven umiddelbart blir tatt fra kua etter fødselen, vil kua ikke senere kjenne den igjen som kalven sin.
Prøving og feiling
Prøving og feiling er den vanligste læremåten, både for mennesker og dyr. Et eksempel er hunden som skal avvennes fra å jage sauer. Den blir utstyrt med et strømhalsbånd, og når den jager sauene får den støt fra halsbåndet. Hunden lærer da fort at sauejaging gjør vondt, og forhåpentlig gjør den ikke det igjen.
Et annet eksempel kan være kua og strømgjerdet. Kyrne prøver å gå ut der gjerdet er, men får støt, og lærer at de ikke skal gå der. Dette er ikke idiotsikkert; støtet er ikke spesielt kraftig. En ku regner strømgjerdet som en ubehagelighet; de kan ignorere hele gjerdet hvis de føler seg truet, for eksempel av en hund.
Betinget læring
Betinget læring kan sies å være læring gjennom assosiasjon, å forbinde noe med noe. Hvis man hver gang man gir katta en matbit, ringer med en bjelle, vil katta etter en stund forbinde lyden med mat, og komme for å få mat når du ringer med bjella.
Avstraffelse / belønning
Disse to metodene er begge vidt brukt, men avstraffelsesmetoden har vært brukt gjennom mye lengre tid.
Avstraffelsesmetoden går ut på at når dyret gjør noe feil, blir det straffet. Det kan innebære skjenn, å få maten tatt fra seg, eller lignende. Noen slår dyret, men det er aldri løsningen. Det vil bare få dyret til å frykte deg, heller enn å respektere deg. Da vil det lettere svikte deg overfor en større fare.
Belønningsmetoden går ut på å belønne dyret når det gjør noe rett, man kan for eksempel gi det en matbit eller en leke, og å ignorere det når det gjør noe feil. På denne måten vil også dyret synes det er morsomt, og vil se gagn i å gjøre det rette. Dette vil gjøre det mer lojal i pressede situasjoner.
Hvis man blander disse metodene, risikerer man å forvirre dyret. Jo flere kokker, jo mere søl gjelder så absolutt for dette, fordi alle har sitt eget personlige preg på læringen, og alle setter grensen på forskjellige steder.
Herming
Herming eller aping er å lære ved å etterligne noe noen eller noe annet gjør. For eksempel lærer fuglene å synge på denne måten.
Francesco Sforza di Santa Fiora
Francesco Sforza  (født 6. november 1562 i Parma i Italia, død 9. september 1624 i Roma) var en av den katolske kirkes kardinaler. Han virket i den romerske kurie.
Han ble kreert til kardinal den 12. desember 1583 av pave Gregor XIII.
Han var i slekt med kardinalene Guido Ascanio Sforza (kreert 1534), Roberto de' Nobili (1553), Alessandro Sforza (1565), og Federico Sforza (1645), og i slekt med pave Paul III.
Valley County (Idaho)
Valley County er et fylke i den amerikanske delstaten Idaho. Det ligger i de sentrale delene av staten og det grenser mot Idaho County i nord, Adams County i vest, Custer County og Lemhi County i øst, Gem County i sørvest og mot Boise County i sør.
Valley Countys totale areal er 9,670.14 km² hvorav 144,63 km² er vann. Ved folketellingen i 2010 hadde fylket 9,862 innbyggere og administrasjonssenteret ligger i byen Cascade, mens McCall er den største byen i fylket.
Historie
Fylket ble grunnlagt 26. februar 1917 og har fått sitt navn etter Long Valley.
Braine-l’Alleud
Braine-l'Alleud (nederlandsk: Eigenbrakel) er en kommune i den belgiske provinsen Vallonsk Brabant.
Historie
Området ved Braine-l’Alleud hadde bosetning allerede i førhistorisk tid. Det nevnes i dokumenter første gang på 1100-tallet.
Slaget ved Waterloo utspilte seg tildels på Braine-l’Alleuds område. Stefanskirken her (Eglise St-Etienne) ble benyttet som feltlasarett.
Rolf Jørgen Fuglesang
Rolf Jørgen Fuglesang (født 31. januar 1909 i Fredrikstad, død 25. november 1988 i Oslo) var en norsk jurist og politiker for Nasjonal Samling (NS). Han var kulturminister i Quislings NS-regjering fra 1942 til 1945 og ble dømt for landssvik etter krigens slutt.
Bakgrunn
Fuglesang tok examen artium i 1928 og ble cand.jur. i 1933. Allerede i studietiden ble han en tilhenger av Vidkun Quisling, og han meldte seg straks inn i Nasjonal Samling da partiet ble stiftet i 1933.
Nasjonal Samling
Fuglesang var generalsekretær i NS fra 1933, statsrådssekretær for de kommissariske statsrådene fra 25. september 1940, fungerende minister (statsrådssekretær) i Quislings andre regjering fra 1. februar 1942 til november 1942 og fungerende kulturminister fra november 1942 til frigjøringen. Fuglesang var også Kulturtingets president 1943–1945.
Fuglesang tilhørte den rene «norske» fløyen av NS under krigen og var meget kritisk til den pangermanske innflytelsen, særlig representert med Jonas Lie og Sverre Riisnæs. Han nøt derfor ingen høy anseelse hos rikskommissær Josef Terboven og resten av den tyske politiske ledelsen i Norge.
Landssvikoppgjøret
Etter soning arbeidet Fuglesang som murer og forretningsmann i Oslo. Han opptrådte igjen offentlig første gang i NRKs radioprogram Ukeslutt i juni 1983.
Tsjeka
Tsjeka, eller Vetsjeka, (fra russisk ЧК eller ВЧК, Всероссийская чрезвычайная комиссия по борьбе с контрреволюцией и саботажем, «Den allrussiske ekstraordinære kommisjon for kamp mot kontrarevolusjon og sabotasje») var det hemmelige politiet i Den russiske sovjetiske føderative sosialistrepublikk i perioden fra desember 1917 til februar 1922.
Tsjekaen ble etablert av Vladimir Lenin, og ble ledet av den polske adelsmannen Feliks Dzerzjinskij. Tsjekaen hadde ansvaret for å arrestere «klassefiender», medlemmer av presteskapet og andre politiske motstandere av kommunistene. Denne kampanjen fikk senere navnet Den røde terroren.
Tsjekaen ble i 1922 gjort om til GPU, og ble senere til KGB. Uttrykket «tsjeka» ble da et kallenavn for KGB, dette er fortsatt i bruk i Russland i dag.
Forkortelsen
Ordet «tsjeka» er norsk transkripsjon av den russiske tobokstaversforkortelsen ЧК, der Ч er den russiske bokstaven for «tsj»-lyden, mens «ka» er russisk uttale av bokstaven К, altså tsjeka = tsje+ka. For å vise at det er en forkortelse helt på linje med for eksempel KGB burde man kanskje skrive TsjeKa eller TsjeK, uttalt «tsje-kå», men det brukes ikke. Tsjeka (eller Vetsjeka, ВЧК) står for kortformen (Всероссийская) чрезвычайная комиссия, (Vserossijskaja) tsjresvytsjajnaja komissija, «Den (Allrussiske) Ekstraordinære Kommisjonen».
Referanser
Checa
Charitésykehuset
Charitésykehuset kan sikte til:
Sammanbindningsbanan
Sammanbindningsbanan er en betegnelse som er brukt om to sporforbindelser gjennom Stockholms innerstad, den første åpnet i 1871 og den andre i 1957, som ble bygget for å knytte sammen tidligere adskilte baner. Begge forbindelsene er forlengst fullt ut integrert i de respektive sporsystemene og betegnelsen brukes nå bare om historiske forhold.
Stambanan (1871)
Västra stambanan fra Stockholm og sørover ble åpnet i 1860. Seks år senere åpnet Norra stambanan nordover. Disse hadde hver sin stasjon, Stockholms södra på Södermalm og Stockholms norra på Norrmalm. For å muliggjøre gjennomgående trafikk mellom disse endestasjonene ble det vedtatt at den såkalte «Sammanbindningsbanan» skulle bygges. Banens strekning hadde vært diskutert lenge og mange ulike forslag lagt fram.
Det ble til slutt ingeniøren Nils Ericsons forslag som ble gjennomført. Det var den andre tosporede jernbanestrekningen i Sverige (etter Tanto - Liljeholmen i 1868), og den ble innviet 17. juli 1871. Dobbeltsporet ble imidlertid ikke operativt som sådan før i 1908. Fram til da hadde de blitt regnet som to parallelle enkeltspor. Samtidig som denne banestrekningen ble tatt i bruk åpnet også Stockholms centralstation. Strekningen ble nesten i sin helhet bygd på bru eller i tunnel. Det var på sin tid Sveriges dyreste jernbaneprosjekt (per km) med en kostnad på to millioner riksdaler per kilometer i 1870-års pengeverdi. Jernbaner (enkeltsporede) pleide å koste 50 000-100 000 per km på denne tid.
Simeone Tagliavia d’Aragonia
Simeone Tagliavia d'Aragonia  (født 20. mai 1550 i borgen Veziano ved Mazzara på Sicilia i Italia, død 20. mai 1604 i Roma) var en av den katolske kirkes kardinaler.
Podistra schoenherri
Podistra schoenherri (Dejean, 1837) er en av billene i delgruppen (underfamilien) storbløtvinger i familiegruppen bløtvinger.
Simeone Tagliavia d’Aragonia
Han ble kreert til kardinal den 12. desember 1583 av pave Gregor XIII.
Sammanbindningsbanan
Stambanan (1871)
Jernbanen har senere blitt lagt om flere ganger. Södra tunneln under Södermalm ble lagt om i forbindelse med byggingen av Centralbron på begynnelsen av 1950-tallet. På 1950-tallet ble det også gjennomført flere endringer i forbindelse med utbyggingen av tunnelbanen og på 1960-tallet, da plankryssingen ved Tegelbacken ble erstattet med en planskilt kryssing. Den siste endringen kom da den nåværende Stockholm Södra ble bygget på 1980-tallet.
Podistra schoenherri
Utbredelse
Podistra schoenherri finnes i Europa, men er sjeldnere i vest og i sør. Den finnes også østover i Asia. Finnes i Norge, ikke vanlig.
Simeone Tagliavia d’Aragonia
Han var i slekt med kardinal Pietro Tagliavia d'Aragonia.
Sammanbindningsbanan
Stambanan (1871)
Banedelen inngår helt i Västra stambanan (offisielt siden 1912). Kapasiteten er bare to spor og passasjen forbi Gamla stan er en flaskehals. Trafikkmengden har etterhvert økt, og etter endringer av signalsystemet og sporvekslene i 2006 kan det gå 56 tog per time (28 i hver retning).
Under en lengre periode fra 1970- til 1990-tallet ble det planlagt et tredje spor for å øke togkapasiteten gjennom flaskehalsen ved Gamla stan. Planene ble på 1990-tallet lagt til side til fordel for to nye spor i tunnel, kalt Citybanan. Den sistnevnte løsningen gir mye høyere kapasitet og et bedre framtidsperspektiv. Dessuten er området mellom Gamla stan og Riddarholmen historisk sensitivt og av riksinteresse, med blant annet Riddarholmskyrkan. Tredje sporet ble igjen diskutert på nytt i 2006 etter maktskiftet i Stockholm rådhus, delvis på grunn av kraftig økende kostnader for Citybanan, men de ble snart lagt bort igjen. Det som finnes igjen av «Tredje sporet» er en påbegynt viadukt over Söder Mälarstrand samt rundt 300 meter ferdig tunnel under kvarteret Överkikaren.
Podistra schoenherri
Utseende
Podistra schoenherri er 7-9 mm lang. Hodet er innsnørt like bak fasettøynene som er kulerunde og utstående. Palpenes (munnføtter) endeledd er økseformet og ikke smalt, ovalt. Antennene er mørkere mot spissen. Brystskjoldet (pronotum) er jevnt, med nær parallelle sider, litt avsmalnende framover. Bakhjørnene nær rettvinklede, neppe utstående. Det har ingen innbuktning i bakkanten og har en overflate som ikke er grovt rynket eller punktert. Beina er rødgule, mens føttene ofte er mørkere. Leggene på mellom- og bakbeina er vanligvis krummet inn mot kroppen. Dekkvingene har en grågul eller brungul farge, ofte mørkere i bakkanten. De skjuler hele bakkroppen og har ganske lang oppstående behåring.
Sammanbindningsbanan
Tunnelbanen (1957)
I 1952 ble Västra tunnelbanan mellom Hötorget og Vällingby, og det fantes dermed to separate tunnelbaner i Stockholm uten forbindelse med hverandre, omtrent som forholdet hadde vært med jernbanen nesten 100 år tidligere. Ferdigstillingen av den sentrale delen av prosjektet, gjennom Gamla stan og City i forbindelse med Norrmalmsreguleringen, var tidkrevende, og det skulle gå fem år før forbindelsen kunne innvies 24. november 1957.
Podistra schoenherri
Utseende
Ligner mye på Podistra rufotestacea, og kan skilles fra denne på fargen. Men den sikreste måten er å se etter ulikhetene i hannenes kjønnsorgan (aedeagus) og bakkanten av hunnenes sjuende bukledd.
Sammanbindningsbanan
Tunnelbanen (1957)
Strekningen inneholder stasjonene T-Centralen og Gamla stan. På grunn av likhetene med det opprinnelige prosjektet ble også tunnelbanebyggingen kalt «Sammanbindningsbanan». Ettersom den nå er en integrert del av T-bane 1 (gröna linjen) har ikke heller det begrepet noen praktisk betydning. Parallelt går röda linjen som ble åpnet gjennom sentrum i 1964 (Röda linjen ble planlagt på Sammanbindningsbanan allerede fra begynnelsen av). På Sammanbindningsbanan, går det opp til 60 tog (30 per retning) per time på gröna linjen, og på röda linjen opp til 48 tog (24 per retning) per time. Totalt altså 108 tog per time på fire spor, mest av alle jernbanespor i Sverige.
Citybanan (2017)
En ny «sammanbindningsbana» med et tredje og fjerde jernbanespor har blitt bygget. Prosjektet kalles Citybanan og er beregnet for lokaltog. Citybanan går i tunnel over hele strekningen. Byggestart var i januar 2009 og åpning var i juli 2017.
Podistra schoenherri
Levevis
Larvene lever som predatore (rovdyr).
Podistra schoenherri tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Erik Smith-Meyer
Erik Smith-Meyer (født 1966) er en norsk regissør, skuespiller og dramatiker.
Kulturhussjef i Tromsø. Smith Meyer har arbeidet som skuespiller ved Totalteatret, Company og Wolves, Nordland Teater, Riksteatret og Hålogaland Teater. Som regissør har han hatt ansvaret for Svidd neger (2003), Fyret (2005) og Iskaldt (2008). Som dramatiker har han stått bak blant annet Sleepy Head, Svartbak, Penisdialogene og Drøgs.
Pic del Port Vell
Pic del Port Vell er et fjell i Pyreneene i det nordvestlige Andorra helt inntil grensen til Spania. Nærmeste by er Arinsal i La Massana. Fjellet har en høyde på 2652 meter over havet.
Hôpital de la Charité
Hôpital de la Charité var et sykehus i Paris som ble grunnlagt på 1600-tallet av den katolske ordenen De barmhjertige brødre av den hellige Johannes av Gud.
Brudekiste
En brudekiste var opprinnelig en kiste hvori en kvinne oppbevarte en den av medgiften, det vil si ting hun fikk med seg fra foreldrehjemmet da hun flyttet sammen med sin make. Det var fremfor alt husgeråd og lintøy – sengetøy, bordduker, servietter og håndklær – som kvinnen ofte selv vedve og broderte med monogram.
Hôpital de la Charité
I 1606 kom Maria de' Medici til Frankrike, i 1613 ble bygningene ferdige og i juli 1621 ble sykehuset velsignet av erkebiskopen. I 1732 ble en hovedportal av Robert de Cotte tilføyd ved en renovering. Fra 1850 til begynnelsen av 1900-tallet holdt Académie nationale de Médecine til her. Omkring 1935 ble det revet for å gi plass for det nye medisinske fakultet.
Brudekiste
Iblant kunne brudekisten være en gave fra forloveden.
Arkitekturåret 1597
Arkitekturåret 1597 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1597.
Bygninger
thumb|250px|Hardwick Hall, bygget 1590–1597
The Hu
The Hu er et mongolsk metal/hardrock band dannet i 2016. Med tradisjonell mongolsk instrumentering, inkludert Morin khuur, Tovshuur og mongolsk strupesang, kaller bandet sin musikkstil for "hunnu rock", hu inspirert av Hunnu, et gammelt mongolsk imperium, kjent som hunere i vestlig kultur. Noen av bandets tekster inkluderer gamle mongolske krigsrop og poesi.
Historien
To videoer på YouTube utgitt høsten 2018, «Yuve Yuve Yu» - 28. september og «Wolf Totem» - 16. november, hadde samlet fått over 76 millioner visninger innen mai 2020. 11. april 2019 nådde «Wolf Totem» nr. 1 på Billboards Hard Rock Digital Song Sales, noe som gjør The Hu til den første mongolske musikalske bandet som topper et Billboard-listen. I tillegg nådde «Yuve Yuve Yu» nr. 7 på samme hitliste mens "Wolf Totem" debuterte som nr. 22 på Billboards Hot Rock Songs listen.
6. juni 2019 ga bandet ut videoen til sin tredje singel «Shoog Shoog». I juni og juli 2019 fremførte de tjuetre konserter i tolv europeiske land. Bandet ga ut musikkvideoen til sin fjerde singel «The Great Chinggis Khaan» 23. august 2019.
The Hu ga ut sitt første album 13. september 2019. Albumets tittel er The Gereg, som er betegnelsen på et diplomatisk pass fra Djengis Khans tid. Gereg ble internasjonalt gitt ut under Eleven Seven Records. Bandet startet sin første nordamerikanske turné fra september 2019 til desember 2019. Den 4. oktober ga bandet ut en ny versjon av «Yuve Yuve Yu», med ny vokal av Danny Case fra From Ashes to New. I november ble sangen «Black Thunder» / «Sugaan Essena» benyttet i videospillet Star Wars Jedi: Fallen Order. 13. desember ga bandet ut en remix av «Wolf Totem», med Papa Roach vokalist Jacoby Shaddix. Denne versjonen vil bli benyttet i den kommende skrekkfilmen The Retaliators. 1. mai 2020 ble en remix av «Song of Women» med Lzzy Hale fra Halestorm utgitt online.
27. november 2019 ble Hu tildelt den høyeste statsprisen for Mongolia, orden av Djengis Khan, for å fremme mongolsk kultur over hele verden.
28. juni 2020 lastet The Hu opp deres innsamlingskonsert for COVID-19 på YouTube.
Deres første konserter etter COVID-19 var en turne i Nord-Amerika høsten 2021, "The Hun Tour". De fremførte en blanding av sanger fra The Gereg og nye ennå ikke utgitte sanger som i 2022 kom ut på deres andre album Rumble of Thunder. Det er gitt ut to singler fra albumet «This Is Mongol» og «Black Thunder».
Happy Xmas (War Is Over)
«Happy Xmas (War Is Over)» er en sang av John Lennon/Plastic Ono Band, utgitt i 1971. Akkurat som «Power to the People» og «Instant Karma!», var denne sangen bare gitt ut som en single og tilhørte ikke et album. Melodien er i stor grad inspirert av sangen «Skewball», en gammel sang om en veddeløpshest. Teksten «War is over - if you want it» hadde de selv brukt flere ganger under sine «bed-ins», og den hadde også dukket opp i sanger av blant annet The Doors. John Lennon kombinerte her julestemning med fredsaktivisme. Sangen ble i første omgang ingen større hit, men den fikk større suksess senere og er blitt regnet som en etablert julesang.
John Lennon begynner med å ønske Kyoko og Julian god jul. Dette er sønnen Julian Lennon, som John Lennon hadde med Cynthia Powell, og datteren Kyoko Chan Cox, som Ono hadde med eksmannen Anthony Cox, og som Cox hadde rømt med tidligere samme år. Teksten er noe unøyaktig; det heter at «Så dette er julen, og hva har du gjort, nok et år er over, et nytt har akkurat begynt», noe som skjer tidligst åtte dager etter julaften.
Oliver Batista Meier
Oliver Batista Meier (født 16. februar 2001) er en tysk-brasiliansk fotballspiller som spiller for SG Dynamo Dresden.
Para-EM i friidrett 2021 – Spydkast menn
Spydkast for menn under Para-EM i friidrett 2021 i Bydgoszcz ble arrangert fra 1. til 5. juni 2021.
Wiesbaden-Westend
Westend er en av de to sentrale bydelen i Wiesbaden.
Westend og Mitte utgjør sammen den historiske bykjernen. Westend er fremfor alt en forretningsbydel, og har 16 690 og et område på 0,67 km² dermed har den høyeste befolkningstettheten av alle bydelene i Tyskland med ca 25.000 innbyggere per km².
EM i friidrett 2002 – Tikamp menn
Dette er de offisielle resultatene for øvelsen Tikamp herrer ved EM i friidrett 2002 i München, Tyskland. Norge var ikke representerte i øvelsen.
The Finger of Suspicion (Points at You)
Valentines versjon ble produsert av Dick Rowe og utgitt av Decca Records med katalognummer F 10349.
Norsk versjon
Jacob Hjelte har skrevet en norsk tekst. På norsk bærer den tittelen «Den skyldige er du».
Khan
Khan (fra tyrkisk «prins, fyrste»), også stavet som kan, xan, han, ke-han, er en historisk tittel med mange betydninger, opprinnelig kommandør, leder eller hersker på mongolsk og tyrkisk språk. Det er en tittel på en selvstendig fyrste i tatarenes områder, dokumentert fra ca. 1400. Den tyrkiske betegnelsen har vært kjent i språkene i Europa siden 1200-tallet; sammenlign med middelalderlatinske chanis, middelaldergreske kanes, gammelfranske chan, russisk khanu. Med tiden utartet det seg og ble en tittel på respekt. Den kvinnelige formen er khanum (1824), fra tyrkisk khanim. Khan kan også bety leder for en stamme, stammehøvding. I dag eksisterer khaner mest i sørlige Asia og i Sentral-Asia. En khan hersker over et khanat. Tittelen oversettes ofte til keiser.
I Seldsjukkriket var khan den høyeste adelstittelen, rangert over malik («konge») og emir («fyrste, kommandant», generelt overhode for et muslimsk område). I Mongolriket betydde det herskeren av en horde (tyrkisk ordu, «hær»), mens herskeren over alle mongolene var khaganen eller den store khanen. Tittelen avtok deretter i betydning. I Safavid-dynastiets Iran var det tittelen på en hærgeneral, og i Mogulrikets India var det en høy edel rang begrenset til hoffmenn. Etter Mogulrikets fall ble det brukt broket og ble et etternavn. Khan og dens kvinnelige former forekommer i mange personnavn, vanligvis uten noen adelsfamilie av politisk relevans, selv om det fortsatt er en vanlig del av adelige navn også.
Den høyere, bortimot keiserlige tittelen khagan (persisk: خاقان), det vil si «khan av khaner» er gitt den mest berømte hersker kjent som khan: den mongolske keiserlige dynasti til Djengis-khan hvis egentlige navn var Temujin, og dennes sønnesønn Kublai-khan som grunnla det mongolske rike og senere grunnla Yuan-dynastiet i Kina. De herskende etterkommerne til Djengis-khan er referert til som stor-khaner. Stor-khan er teknisk sett ikke korrekt, men har blitt etablert gjennom konvensjoner i over lang tid.
Feminisme
Feminisme er et bredt samlebegrep for ulike sosiale og politiske bevegelser, tankeretninger og ideologier som arbeider for sosial, økonomisk og politisk likeverd mellom kjønnene. Ofte deles feminismen i tre brede tradisjoner kjent som liberal feminisme, sosialistisk feminisme og radikalfeminisme, gjerne kalt feminismens «tre store» idétradisjoner. Fra 1990-årene har interseksjonell feminisme blitt et utbredt perspektiv og analytisk rammeverk i nyere feminisme og likestillingspolitikk.
Begrepet feminisme kom i bruk fra rundt 1970 og erstattet på norsk i løpet av 1970- og 1980-årene delvis det eldre begrepet kvinnesak, som i Norge imidlertid utelukkende var knyttet til den borgerlig-liberale kvinnesaksbevegelsen. Selve ordet feminisme kommer opprinnelig av det latinske ordet femina, som betyr kvinne. Begrepet feminisme forstås ulikt av ulike feministiske tradisjoner. I en liberalfeministisk tradisjon, f.eks. innen Norsk Kvinnesaksforening og tilsvarende organisasjoner, forstås feminisme, i likhet med kvinnesak, primært som kampen for et likestilt samfunn, og ikke som noen kamp mot menn. I en radikalfeministisk tradisjon er feminismebegrepet heller knyttet til en kamp mot det som forstås som patriarkatet eller mannssamfunnet. I sosialistisk kontekst inngår begrepet i en analyse som bygger på teori om klassekamp.
I moderne tid brukes feminismebegrepet ofte om kampen for kvinners rettigheter og likestilling også i fortiden, også om bevegelser som ikke selv brukte feminismebegrepet. I tråd med dette er det vanlig å dele feminismens historie inn i tre eller fire bølger.
Fellestrekk
Feministiske ideologier har som felles utgangspunkt at samfunn prioriterer det mannlige synspunktet, og at kvinnen er behandlet urettferdig i samfunn hvor dette er tilfellet. Forsøk på å endre dette innebærer å bekjempe kjønnsstereotypier og å etablere muligheter og resultater som er like for kvinner og menn.
Feministiske bevegelser har kjempet for stemmerett for kvinner, retten til å holde politiske stillinger, arbeide, likelønn, eie eiendom, utdannelse, inngå kontrakter, like rettigheter i ekteskap, og permisjon under svangerskap. Feminister har også arbeidet for å sikre tilgang til abort og sosial integrering, beskyttelse mot voldtekt, seksuell trakkasering og vold i hjemmet. Endringer i kvinners kleskoder og akseptable fysiske aktiviteter for kvinner har og vært en del av feministiske bevegelser.
Noen akademikere hevder feministiske bevegelser har bidratt til store samfunnsendringer for kvinners rettigheter, spesielt i vesten, hvor feminister har blitt kreditert med stemmerett for kvinner, kjønnsnøytralt språk, kvinners reproduktive rettigheter (inkludert tilgang til prevensjon og abort), og retten til å inngå kontrakter og eie eiendom. Til tross for at feminister i hovedsak har hatt kvinners rettigheter som kampsaker, argumenterer enkelte feminister for menns frigjøring innen samme målsetning, da de mener at tradisjonelle kjønnsroller også er skadelige for menn. Feministisk teori, som springer ut av feministiske bevegelser, ønsker å forstå ulikhet mellom kjønnene ved å undersøke sosiale roller og erfaring. Feministisk teori har utviklet teorier i flere disipliner for å svare på tema som omhandler kjønn.
Hovedretninger
Feminisme omfatter mange ulike bevegelser og ideologier med forskjellige perspektiver og mål. En bred idétradisjon som i moderne tid blir kalt liberal feminisme, med røtter i den første kvinnesaksbølgen fra 1800-tallet, arbeider for politisk og juridisk likestilling gjennom reformer forankret i det liberale demokratiet og informert av en menneskerettstenkning som kan spores tilbake til opplysningstidens idealer om frihet og likhet. I Norge er det først og fremst Norsk Kvinnesaksforening som står i denne politiske tradisjonen. Cathrine Holst har uttalt at
Tradisjonelt stod den liberale og borgerlige kvinnesaksbevegelsen først og fremst i motsetning til arbeiderbevegelsens kvinnebevegelse. Mens den borgerlige kvinnesaksbevegelsen var opptatt av formelle og juridiske rettigheter som rett til utdanning, rett til arbeid og stemmerett, la arbeiderkvinnebevegelsen vekten på andre spørsmål som hadde større betydning for arbeiderklassen på den tiden. Arbeiderkvinnebevegelsen gav etterhvert støtet til sosialistisk og marxistisk feminisme basert på teorier om klassekamp.
Sammen er liberal-, sosialistisk- og radikal feminisme kalt «de tre store» idétradisjonene innen feminismen. Siden utgangen av 1900-tallet har flere nye former for feminisme oppstått. Enkelte typer av feminisme har blitt kritisert for å fokusere på hvites, middelklassens, universitetsutdannedes, heterofiles, eller ciskjønnedes perspektiver. Denne kritikken har ført til dannelsen av etnisk spesifikke, eller multikulturelle former for feminisme. Svart feminisme og interseksjonell feminisme er eksempler på dette.
Lik representasjon
Arbeidet for like muligheter som menn var en kampsak de tidlige feministene, mens mange i dag retter søkelyset på utfallet – at kvinner og menn skal være likt representert på alle felt.
Målet om lik representasjon kom blant annet til uttrykk i en debattartikkel av kvinneforsker Torild Skard:
"«I Norge har vi altså kvinnelig statsminister, som ett av verdens få land, og om lag 40 prosent av partilederne, stortingsrepresentantene, statsrådene og kommunestyremedlemmene er kvinner. De utgjør dermed en betydelig minoritet, men det er ikke likestilling. Iblant har vi hatt 50/50 kvinner og menn i regjeringen, men i løpet av de siste tiårene har kvinneandelen her stort sett ligget på vel 40 prosent, mens vi på Stortinget først i 2017 og kommunestyrene i 2019 kom opp på dette nivået. Høyresida har flere kvinnelige partiledere, men venstresida har bare menn, med unntak av MDG. Vi har altså et stykke igjen til kvinner og menn deltar på like fot i de politiske beslutningene, for ikke å snakke om at kvinner kunne dominere slik menn har gjort hele tida.»"
Likestillingsparadokset
Ikke alle enige i at lik representasjon nødvendigvis er et mål. Harald Eia og Ole-Martin Ihle har formulert det såkalte «likestillingsparadokset» slik:
"«Internasjonale spørreundersøkelser viser at menn over hele verden er mer interessert i å jobbe med tekniske yrker enn kvinner, mens kvinner overalt er mest interessert i å jobbe med sosiale. Og det rare er at kvinner ofte blir mindre interessert i å jobbe innen tekniske fag jo mer likestilt landet blir.»"
Teori
Feministisk teori, som har røtter i feministiske bevegelser, forsøker å forstå kjønnet ulikhet ved å studere kvinners sosiale roller og erfaringer, og har gitt opphav til ulike teorier i mange disipliner. Charles Fourier, en utopisk sosialist og fransk filosof er kreditert med å ha oppfunnet begrepet "féminisme" i 1837. Ordene "féminisme" ("feminisme") og "féministe" ("feminist") dukket først opp i Frankrike og Nederland i 1872, og i USA i 1910. Ifølge Oxford English Dictionary oppsto ordet feminist først oppsto på engelsk i 1852, 1895 for feminism.